**pielikums**

APSTIPRINĀTS

ar Alojas novada domes

2019.gada sēdes

lēmumu Nr.15 (protokols Nr.1 14 #)

**Kustamās mantas - ceļu “Zariņi-Veclāči” un “Lojiņas-Lagasti” nodalījuma joslās izzāģēto krūmu izsoles noteikumi**

1. **VISPĀRĪGIE NOTEIKUMI**
   1. Šie noteikumi nosaka kārtību, kādā tiek organizēta un veikta Alojas novada domes īpašumā esošo ceļu “Zariņi-Veclāči” un “Lojiņas-Lagasti” nodalījuma joslās izzāģēto krūmu (turpmāk –kokmateriāli) izsole.
   2. Izsoles rīkotājs - Alojas novada dome. Izsoles rīkotāja adrese – Jūras iela 13, Aloja, Alojas novads, LV4064
   3. Izsoli izsludina laikrakstā „Latvijas Vēstnesis” un Alojas novada domes mājaslapā www.aloja.lv ne vēlāk kā 14 (četrpadsmit) dienas pirms izsoles dienas.
   4. Izsoli organizē Alojas novada domes pašvaldības īpašuma privatizācijas un atsavināšanas komisija (turpmāk komisija).
   5. Kokmateriālu izsole notiks Alojas kultūras nama mazajā zālē **2019.gada 26. februārī plkst. 10.00.**
   6. Kontaktpersonas:
      1. par izsoles noteikumiem un izsoles norisi - Pašvaldības īpašuma privatizācijas un atsavināšanas komisijas priekšsēdētāja Gunita Meļķe-Kažoka, tālr. 25 749 113, e-pasts: Gunita.melke@aloja.lv;
      2. par izsoles objektu - Alojas pilsētas pārvaldes vadītāja p.i. Rihards Būda, tālr. 28652353, e-pasts: [rihards.buda@aloja.lv](mailto:rihards.buda@aloja.lv);
2. **ZIŅAS PAR IZSOLES PRIEKŠMETU**
   1. Izsoles priekšmets ir kustamā manta - kokmateriāli, kas iegūti, izzāģējot ceļu “Zariņi-Veclāči” un “Lojiņas-Lagasti” nodalījuma joslas. Aptuvenais izzāģētais kokmateriālu apjoms - 240 berm3.
   2. Izsoles priekšmets dabā atrodas Alojas pagastā – valsts vietējā autoceļa V120 Aloja-Vīķi ceļa malā zemes vienībā ar kadastra apzīmējumu 66270030280 un pašvaldības ceļa 27A01 Desas –Vecjurkiņi malā zemes vienībā ar kadastra apzīmējumu 6627 003 0047. Par izsoles objekta konkrētu atrašanās vietu uz apskates iespējām sazināties ar 1.6.2. punktā noteikto kontaktpersonu.
   3. Visi Alojas novada domes īpašumā esošie izzāģētie kokmateriāli Alojas pagastā tiek pārdoti kā viens izsoles objekts.
3. **IZSOLES SĀKUMCENA, NODROŠINĀJUMS UN IZSOLES SOLIS**
   1. Izsoles objekta sākumcena ir noteikta 1320 EUR (viens tūkstotis trīs simti divdesmit euro).
   2. Izsoles solis - 50 EUR (piecdesmit euro)
   3. Nodrošinājuma nauda 10 % apmērā no izsoles sākumcenas - 132 EUR (viens simts trīsdesmit divi euro).
   4. Dalības maksa - 15 EUR (piecpadsmit euro). Dalības maksa izsoles dalībniekiem netiek atmaksāta
   5. Izsoles nodrošinājums un reģistrācijas maksa jāiemaksā Alojas novada domes norēķinu kontā AS “Swedbank”, konta Nr. LV12HABA0551026085817 vai kasē.
4. **PRETENDENTU PIETEIKŠANĀS IZSOLEI**
   1. Izsolē var piedalīties fiziska vai juridiska persona, kura līdz 2019.gada 26. februāra plkst. 9.45 iesniegusi dokumentus dalībai izsolē un samaksājusi nodrošinājuma naudu, un reģistrācijas maksu.
   2. Lai piedalītos izsolē, juridiskajām personām jāiesniedz šādi dokumenti:
      1. Rakstisks pieteikums dalībai izsolē (veidlapa, pielikums Nr.2), kas vienlaikus apliecina, ka persona ir iepazinusies ar izsolāmo objektu un izsoles noteikumiem;
      2. uzņēmuma pārstāvja pilnvara, ja izsolē nepiedalās persona, kurai ir paraksta tiesības uzņēmumā;
      3. dokuments, kas apliecina nodrošinājuma naudas un reģistrācijas maksas iemaksu.
   3. Lai piedalītos izsolē, fiziskām personām jāiesniedz šādi dokumenti:
      1. Rakstisks pieteikums dalībai izsolē (veidlapa, pielikums Nr.2), kas vienlaikus apliecina, ka persona ir iepazinusies ar izsolāmo objektu un izsoles noteikumiem;
      2. notariāli apliecināta pilnvara pārstāvēt šo fizisko personu izsolēm ja izsolē nepiedalās pati fiziskā persona;
      3. dokuments, kas apliecina nodrošinājuma naudas un reģistrācijas maksas iemaksu.
5. **IZSOLES DALĪBNIEKU REĢISTRĀCIJA**
   1. Izsoles dalībnieku reģistrācija notiek Alojas novada domē, Jūras ielā 13, katru darba dienu no plkst. 9.00 līdz 12.00 un 13.00 līdz 16.00. Izsoles dalībnieki var pieteikties izsolei no dienas, kad sludinājums par izsoli publicēts Latvijas Republikas oficiālajā laikrakstā “Latvijas Vēstnesis” līdz 2019. gada 26. februāra plkst. 9.45.
   2. Izsoles dalībniekus reģistrē uzskaites sarakstā, kurā norāda:
      1. Dalībnieka kārtas Nr.;
      2. Reģistrācijas datumu;
      3. Izsolāmā objekta nosaukumu;
      4. Dalībnieka - juridiskas personas - nosaukumu, reģistrācijas Nr., fiziskas personas - vārdu un uzvārdu, personas kodu.
   3. Ierakstu izsoles dalībnieku sarakstā apliecina pretendents ar savu parakstu.
   4. Reģistrētam izsoles dalībniekam izsoles rīkotājs izsniedz dalībnieka reģistrācijas apliecību, kurā ieraksta šādas ziņas:
      1. Dalībnieka kārtas reģistrācijas numuru;
      2. Izsolāmā objekta nosaukumu;
      3. Dalībnieka - juridiskas personas - nosaukumu, reģistrācijas Nr., fiziskas personas - vārdu un uzvārdu, personas kodu.
      4. Apliecības izdošanas datumu.
   5. Reģistrētam dalībniekam reģistrācijas apliecība jāsaglabā līdz izsolei, tā dod tiesības piedalīties izsolē.
   6. Komisijai nav tiesības līdz izsoles sākumam iepazīstināt fiziskās un juridiskās personas ar ziņām par izsoles dalībniekiem.
   7. Personas netiek reģistrētas par izsoles dalībniekiem šādos gadījumos:
      1. ja vēl nav sācies vai jau beidzies izsoles dalībnieku reģistrācijas termiņš;
      2. ja nav iesniegti 4.2. vai 4.3. punktā minētie dokumenti.
   8. Ja pēc noteiktā termiņa beigām tiek konstatēts, ka ir reģistrējies tikai viens izsoles dalībnieks, komisija var pieņemt lēmumu par objekta pārdošanu par nosacīto cenu vienīgajam reģistrētajam izsoles dalībniekam.
   9. Ja vienīgais reģistrētais izsoles dalībnieks atsakās parakstīt izsoles protokolu, komisija pieņem lēmumu par izsoles atzīšanu par nenotikušu. Šādā gadījumā komisijai piecu darba dienu laikā jāatmaksā vienīgajam reģistrētajam izsoles dalībniekam nodrošinājuma nauda.
6. **IZSOLES NOTEIKUMI**
   1. Pie ieejas izsoles telpā izsoles dalībnieks uzrāda reģistrācijas apliecību.
   2. Izsoles sekretārs pārbauda reģistrācijas apliecību un izsniedz dalībniekam solīšanas karti ar kārtas numuru.
   3. Izsoles gaita tiek protokolēta.
   4. Izsoles veids ir mutiska izsole ar augšupejošu soli.
   5. Izsoles objekts tiek pārdots par visaugstāko nosolīto cenu.
   6. Komisijas priekšsēdētājs pirms izsoles sagatavo dalībnieku sarakstu un iepazīstina ar izsoles kārtību, pirms izsoles sākuma tās dalībnieki ar parakstu apliecina, ka ar izsoles noteikumiem ir iepazinušies.
   7. Izsoles vadītājs atklāj izsoli un raksturo izsoles objektu, paziņo tā sākumcenu, kā arī izsoles minimālo soli - 50 EUR, par kādu nosacītā cena tiks paaugstināta.
   8. Solīšanas procesā izsoles dalībnieki paceļ savu reģistrācijas kartīti ar numuru. Izsoles vadītājs paziņo solītāja reģistrācijas numuru un piedāvāto cenu. Ja neviens no izsoles dalībniekiem vairs augstāku cenu nepiedāvā, izsoles vadītājs trīs reizes atkārto visaugstāko piedāvāto cenu un apstiprina to ar āmura piesitienu. Pēdējais āmura piesitiens nozīmē, ka izsoles vadītājs pieņēmis vairāk solījumu un pārdošana ir noslēgusies. Dalībnieka reģistrācijas numurs un solītā cena tiek ierakstīta protokolā.
   9. Izsoles dalībnieku sarakstā komisija atzīmē katra dalībnieka piedāvāto cenu, un dalībnieks, kurš nosolījis visaugstāko cenu par cirsmu, apstiprina to ar savu parakstu, ja solītājs atsakās parakstīties, viņš zaudē iemaksāto nodrošinājumu un turpmākajā izsolē nepiedalās.
   10. Izsoles dalībnieks, kurš ir nosolījis izsoles objektu, bet atsakās parakstīties izsoles dalībnieku sarakstā, tādējādi atsakās no nosolītā objekta. Pēc komisijas vadītāja lēmuma viņš tiek svītrots no dalībnieku saraksta un viņam netiek atmaksāta dalības maksa un nodrošinājuma nauda. Ja pēc tam izsolē ir palikuši vismaz divi dalībnieki, tiek izdarīts attiecīgs ieraksts protokolā, un izsole tūliņ tiek atkārtota, bet, ja palicis viens dalībnieks, viņš iegūst tiesības uz izsolāmo objektu par viņa nosolīto cenu.
   11. Pēc izsoles beigām jaunus piedāvājumus nepieņem.
   12. Ar izsoles dalībnieku, kurš nosolījis visaugstāko cenu un ievērojis izsoles noteikumus, tiek izsniegta izziņa un, pēc izsoles rezultātu apstiprināšanas 7.5. punktā noteiktajā kārtībā, tiek noslēgts pirkuma līgums.
   13. Izsoles dalībniekiem, kuri nav izsolē ieguvuši izsoles objekta pirkšanas tiesības, vai kuri nav ieradušies uz izsoli, septiņu dienu laikā tiek atmaksāta nodrošinājuma nauda uz iesniegtā iesnieguma pamata.
   14. Pašvaldības dome apstiprina izsoles rezultātus pēc šo noteikumu 7.5. punktā paredzēto maksājumu nokārtošanas.
   15. Pašvaldība piecu darba dienu laikā pēc izsoles rezultātu apstiprināšanas sagatavo objekta pirkuma līgumu ar objekta nosolītāju.
   16. Izsole uzskatāma par nenotikušu:
       1. ja noteiktajā termiņa nav pieteicies neviens izsoles dalībnieks;
       2. ja neviens pircējs nav pārsolījis izsoles sākumcenu;
       3. ja nosolītājs noteiktajā laikā nav samaksājis nosolīto cenu.
   17. Pēc izsoles, kas atzīta par nenotikušu, tās dalībniekiem piecu darba dienu laikā no paziņojuma nosūtīšanas dienas tiek atmaksāts nodrošinājums, izņemot 7.8. punktā minēto gadījumu. Dalības maksa netiek atmaksāta. Ja izsole atzīta par nenotikušu, izsoles komisija lemj par atkārtotas izsoles rīkošanu likumā un šajos noteikumos noteiktajā kārtībā.
   18. Izsoles dalībnieki ar savu piedalīšanos izsolē apliecina, ka tie ir iepazinušies ar šiem noteikumiem, izsolāmo objektu dabā, pārbaudījuši to un viņiem nav pretenzijas par izsolāmā objekta faktisko stāvokli un apjomiem.
   19. Komisijas priekšsēdētājam ir tiesības izraidīt no izsoles norises vietas tās personas, kuras traucē izsoles gaitu. Izraidītās personas zaudē tiesības turpināt dalību izsolē un viņiem tiek atmaksāta drošības nauda.

1. **NORĒĶINU KĀRTĪBA, LĪGUMA SLĒGŠANA**
   1. Kopējā pirkuma summa ir izsoles dalībnieka augstākā nosolītā naudas summa. Pievienotās vērtības nodokļa nomaksa notiek saskaņā ar Pievienotās vērtības nodokļa likuma 141.pantu.
   2. Iemaksātā nodrošinājuma nauda tiek ieskaitīta pirkuma kopējā summā.
   3. Nosolītā cena, no kuras atskaitīta iemaksātā nodrošinājuma nauda, turpmāk-cena, pircējam jāpārskaita Alojas novada domes bankas kontā **10 (desmit) darba dienu laikā pēc izsoles dienas.**
   4. Ja 10 darba dienu laikā solītājs nav samaksājis nosolīto cenu, viņš zaudē tiesības uz nosolīto objektu, kā arī iemaksāto nodrošinājuma naudu.
   5. Izsoles rezultātus apstiprina Alojas novada dome 30 (trīsdesmit) dienu laikā pēc noteikumu 7.3. punktā noteikto maksājumu nokārtošanas.
   6. Alojas novada dome, piecu dienu laikā pēc izsoles rezultātu apstiprināšanas 7.5. punktā noteiktajā kārtībā, uzaicina izsoles uzvarētāju slēgt pirkuma līgumu.
   7. Ja objekta nosolītājs 7.3. punktā noteiktajā termiņā nav samaksājis nosolīto cenu, tad atkārtota izsole netiek rīkota, ja savu piekrišanu objekta pirkšanai par savu piedāvāto augstāko cenu dod izsoles dalībnieks, kurš solījis otru augstāko cenu.
   8. Ja persona, kura uzaicināta slēgt pirkuma līgumu, rakstveidā atsakās to noslēgt vai 7 (septiņu) dienu laikā nedod atbildi uz uzaicinājumu, tas tiek uzskatīts par atteikumu slēgt līgumu un Alojas novada dome var atzīt par izsoles uzvarētāju dalībnieku, kurš nosolījis iepriekšējo augstāko cenu, un uzaicināt viņu noslēgt pirkuma līgumu.
2. **NOBEIGUMA NOTEIKUMI**
   1. Sūdzības par Pašvaldības īpašuma privatizācijas un atsavināšanas komisijas darbībām var iesniegt Alojas novada domes priekšsēdētājam līdz izsoles rezultātu apstiprināšanai Alojas novada domē.
   2. Par šajos noteikumos nereglamentētiem jautājumiem lēmumus pieņem komisija, par to izdarot attiecīgu ierakstu izsoles protokolā.
   3. Izsoles objekta nosolītājs sedz visus izdevumus, kas saistīti ar kokmateriālu izvešanu pāri objektam pieguļošajiem zemes gabaliem, ja nepieciešams, vienojoties par to ar zemes gabalu īpašniekiem vai pašvaldības zemes lietotājiem.
   4. Izsoles objekta nosolītājam jānodrošina kokmateriālu izvešana viena mēneša laikā no līguma noslēgšanas.

Domes priekšsēdētāja vietnieks Jurģis Rācenis

*Izsoles noteikumu 1. pielikums*

PIETEIKUMS DALĪBAI KOKMATERIĀLU IZSOLĒ

**Pretendents:**

|  |  |
| --- | --- |
| Nosaukums/ vārds uzvārds |  |
| Reģistrācijas Nr./personas kods |  |
| Adrese |  |
| Pretendenta e-pasta adrese |  |
| Kontaktpersona |  |
| Kontaktpersonas tālr., e-pasts |  |
| Bankas nosaukums, filiāle |  |
| Bankas kods |  |
| Norēķinu konts |  |
| Pilnvarotā persona, kas būs tiesīga parakstīt līgumu, pilnvarotās personas amats |  |

* Piesaku dalību kokmateriālu izsolei, kas notiks 2019.gada 26. februārī plkst. 10.00.
* Pirms dalības izsolē esmu iepazinies ar izsolāmo objektu un pēc līguma noslēgšanas neizvirzīšu nekādas pretenzijas pret to.
* Apliecinu, ka esmu iepazinies ar izsoles noteikumiem, izprotu tos un apņemos ievērot.
* Apliecinu, ka pieteikums ir spēkā līdz izsoles komisijas lēmuma pieņemšanai, bet gadījumā, ja tikšu atzīts par izsoles uzvarētāju, līdz līguma noslēgšanai.
* Garantēju, ka visas sniegtās ziņas ir patiesas.

2019.gada \_\_.\_\_\_\_\_\_\_\_\_\_\_\_\_\_\_\_\_\_\_

Pretendenta likumīgā pārstāvja vai pilnvarotās personas paraksts, tā atšifrējums.

z.v.